Бузург Артишторон-солор

Бузург Артишторон-солор () — баландпоятарин дараҷаи солорӣ дар нерӯҳои мусаллаҳ аст, ки ҷойгоҳе болотар аз артишторон-солор дорад ва баробар бо генералиссимус () аст.

+ Размпоягон кеҳтар:Артишторон-солор БузургАртишторон-солор меҳтар: — 

 Вожашиносӣ 
«Бузург Артишторон-солор» аз ду вожа сохта шуда ва мақулаи дастурии он исм ва сохтвожаи он ба сурати [сифат (бузург) + исм (артишторон-солор)] аст: 
бузург ( < ) + артишторон-солор ( < )W. Sundermann. ARTĒŠTĀR, Encyclopædia Iranica. Vol. II, Fasc. 6, pp. 661-662

Дар сохти ин исм аз фароянди вожасозии таркиб истифода шудааст. 

Истилоҳи артишторон-солор () дар соли 2025 аз сипоҳи Сосониён навгузиниш ва баробари дараҷаҳои низомии генерал-фелдмаршал (фелдмаршал, маршал) ниҳода шудааст.

Артиштор (дар ) вомвожа аз raθaē-štar- дар забони авестоӣ аст:  <  ‘разманда’ <  ‘гардунасавор’ < raθa- ‘гардуна’ + štar- ‘истода’Ҳасандӯст, Муҳаммад. Фарҳанги решашинохтии забони форсӣ. Теҳрон: Фарҳангистони забону адаби форсӣ, Нашри осор, 1383. ISBN 978-600-6143-55-2. ҷ. 1, с. 162..

«Солор» аз куҳантарин замонҳо ба маънои «фармондеҳ; генерал» дар номгузории симату дараҷаҳои низомӣ ба кор меравад: солор <  <  < эронии бостон: *sara-dāra- ‘сардор’.

 Пешина 

Бузург Артишторон-солор дар қиёс бо артишторон-солор () сохта шуда, ки баландпоятарин мақоми низомӣ пас аз шоҳаншоҳ дар замони Сосониён будW. Sundermann. ARTĒŠTĀRĀN SĀLĀR, Encyclopædia Iranica. Vol. II, Fasc. 6, p. 662Дьяконов М. М. Очерк истории древнего Ирана. М., 1961. С. 291. Дар «Замёд яшт» («Яштҳо», 2/331) мардум бино бар пешае, ки доштанд, ба се гурӯҳ тақсим мешуданд: руҳониён ё осрӯнон (); размкорон ё артишторон () ва кишоварзон ё востриюшон ()Баҳор, Меҳрдод. Пажӯҳише дар асотири Эрон (пораи нахуст ва дуюм). Виростор: Катоюн Маздопур, чопи дувум пойизи 1376, Интишороти «Огоҳ», саҳ. 74, ёддошти 2. ISBN 964-416-045-2. Оғози ин тақсимбандӣ, ки дар замони Сосониён бо пайдоиши гурӯҳи чаҳорум – пешаварон ё ҳутухшон () – ба авҷи марзбандии дақиқи худ мерасад, дониста нест, вале дар «Корномаи Ардашери Бобакон» ба унвони артишторон-солор ишора шудааст.

Ба гузориши Муҳаммад ибни Ҷарири Табарӣ, мақоми артишторон-солор болотар аз сипоҳбед () ва тақрибан ҳампоя бо аргбед () будааст. Аз қаринаҳо чунин бар меояд, ки артишторон-солор унвони дигаре барои Эрон-сипоҳбед () аст, ки то замони подшоҳии Хусрав Анӯшервон болотарин мақоми низомӣ дар шоҳаншоҳии Сосониён буд.

Бузург Артишторон-солор дар баробари генералиссимус ниҳода шудааст, ки баландпоятарин дараҷаи низомӣ (мақоми низомӣ ва унвони ифтихории низомӣ) дар артишҳои подшоҳии Фаронса, Бритониё, подшоҳии муқаддаси Рум, Русия, Утриш, Суед, Испониё, Мексика, Ҷопон ва нерӯҳои мусаллаҳи Иттиҳоди Шуравӣ, Ҷумҳурии халқи Чин, Куреи Шимолӣ ва дигар кишварҳо будаву ҳаст.

Дар садаҳои миёна дараҷа ё мақоми генералиссимус (аз ) ба фармондеҳони кулли нерӯҳои мусаллаҳ ва ё фармондеҳи артиши як ё чанд кишвар дода мешуд, ки дар замони ҷанг бо ҳам иттиҳоди низомӣ доштанд.

 Пайвандҳо 
 Дараҷаи низомӣ
 Дараҷаҳои Нерӯҳои мусаллаҳи Тоҷикистон
 Дараҷаҳои Нерӯҳои мусаллаҳи Эрон

 Эзоҳ 

Гурӯҳ:Артиш
Гурӯҳ:Дараҷаҳои низомӣ
Гурӯҳ:Солорон